ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660054384

ขอความอนุเคราะห์นำแท่งแบริเออร์มาวาง กั้นพื้นที่ให้รถโดยสารประจำทางสามารถเข้าไปจอดรถรับ-ส่งผู้โดยสาร บริเวณป้ายหยุดรถโดยสารประจำทางด้านหน้าตลาดยิ่งเจริญ ถนนพหลโยธิน แขวงอนุสาวรีย์ เขตบางเขน กรุงเทพมหานคร จุดสังเกตเป็นช่วงสถานีรถไฟฟ้าบีทีเอส สถานีสะพานใหม่ เนื่องจากผู้ร้องแจ้งว่าบริเวณดังกล่าวเป็นถนนจำนวน 3 ช่องทางการจราจร มีป้ายติดข้อความว่า "ห้ามจอดรถตลอดแนว ฝ่าฝืนบังคับล้อปรับ 1,000 บาท" และในวันที่ 21 ธันวาคม 2566 ช่วงเวลาประมาณ 13.00 น. ผู้ร้องพบเห็นเจ้าหน้าที่ตำรวจลงพื้นที่แก้ไขปัญหา กลุ่มผู้ขับรถแท็กซี่สาธารณะจอดรถในพื้นที่ห้ามจอด ช่วงทางเข้าตลาดยิ่งเจริญประตู 3 ไปจนถึงป้ายหยุดรถโดยสารประจำทางด้านหน้าตลาดยิ่งเจริญ ลักษณะจอดอยู่ช่องทางการจราจรที่ 2 เป็นการจอดรถกีดขวางรถโดยสารประจำทาง ทำให้ผู้ขับรถโดยสารประจำทางไม่สามารถเข้าไปจอดรถรับ-ส่งผู้โดยสารที่ด้านหน้าป้ายหยุดรถโดยสารประจำทางด้านหน้าตลาดยิ่งเจริญได้ เมื่อเจ้าหน้าที่ตำรวจออกจากพื้นที่ก็มีผู้ขับรถแท็กซี่สาธารณะคันใหม่มาจอดรถในพื้นที่ห้ามจอด และผู้ร้องแจ้งว่าช่วงทางเข้าตลาดยิ่งเจริญประตู 3 ห่างจากป้ายหยุดรถโดยสารประจำทางด้านหน้าตลาดยิ่งเจริญ ระยะทางประมาณ 20 เมตร (หรือประมาณ 30 ก้าวเดิน) รถแท็กซี่สาธารณะจอดได้ประมาณ 6 คัน เป็นการจอดรอให้ผู้ค้าภายในตลาดนำสินค้าใส่รถเข็น 2 ล้อ มาส่งให้ผู้ขับรถแท็กซี่สาธารณะไปส่งสินค้าให้ ซึ่งการจอดรถของรถแท็กซี่สาธารณะ เป็นการจอดไปจำนวน 1 ช่องทางการจราจร ซึ่งผู้ร้องเห็นว่าแนวทางในแก้ไขปัญหาไม่ให้รถแท็กซี่สาธารณะจอดกีดขวางในช่องทางการสัญจรของรถโดยสารประจำทาง จึงเห็นควรให้นำแท่งแบริเออร์ปูนหรือแท่งแบริเออร์พลาสติก สีส้ม ใส่ทรายหรือใส่น้ำให้มีน้ำหนักมากขึ้น มาวาง กั้นแบบถาวร (วางไว้ตลอด 24 ชั่วโมง) ให้รถโดยสารประจำทางสามารถเข้าไปจอดรถรับ-ส่งผู้โดยสารได้ ซึ่งการวางแท่งแบริเออร์จะต้องวางจำนวน 2 แท่ง ก่อนถึงลิฟต์สำหรับคนพิการของสถานีรถไฟฟ้าบีทีเอส สถานีสะพานใหม่ เพื่อให้รถโดยสารประจำทางสามารถตีโค้งเข้าช่องทางการจราจรซ้าย รวมทั้งผู้ร้องเห็นควรให้มีการจัดตั้งจุดตั้งวินรถจักรยานยนต์รับจ้างสาธารณะ ตรงใกล้กับลิฟต์สำหรับคนพิการของสถานีรถไฟฟ้าบีทีเอส สถานีสะพานใหม่ เพื่อให้ประชาชนได้ใช้บริการในการเดินทางเข้าไปยังหมู่บ้านการเคหะ ซอยเพิ่มสิน 54 และเป็นการกั้นไม่ให้กลุ่มผู้ขับรถแท็กซี่สาธารณะมาจอดรถกีดขวางป้ายหยุดรถโดยสารประจำทาง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata